
DR 30.6.2009  

 
 

79 

Dr. Lo’ Lo’ Mohamad Ghazali [Titiwangsa]: Terima kasih Tuan Yang di-Pertua.  
Saya mengambil kesempatan ini untuk berucap sedikit. Di awal-awal ini saya mengambil 
kesempatan untuk mengucapkan syabas, terima kasih dan tahniah kepada Menteri dan 
seluruh kakitangan perubatan dan kesihatan yang telah bertungkus-lumus untuk 
menghadapi wabak ini.   

Saya juga ingin bertanya kepada Yang Berhormat Menteri, adakah satu usaha 
yang bersungguh-sungguh dibuat untuk mencegah wabak ini dari terus merebak terutama 
di sekolah-sekolah, sebab sekarang ini beberapa sekolah telah ditutup. Apa yang saya 
dapat maklum balas, salah satu usaha untuk mencegahnya adalah kebersihan terutama 
kebersihan tangan dan sebagainya. Akan tetapi sebahagian daripada sekolah ini 
menghadapi masalah dari segi kekurangan air, kalau misalnya setiap kali  anak-anak murid 
hendak pergi ke bilik air, timbul beberapa masalah logistik.   

Jadi, apakah boleh kita mencadangkan di sini supaya disediakan, Kementerian 
Kesihatan dan juga Kementerian Pelajaran dengan kos yang mungkin boleh diadakan 
bersama menyampaikan ataupun membekalkan hand sanitization unit kepada sekolah-
sekolah terutama kepada sekolah-sekolah yang mungkin lebih besar, ada kemungkinan 
besar terdedah kepada wabak ini.   

Kemudian, begitu juga diberikan seperti kata Yang Berhormat Kuala Krai tadi, 
diberikan termometer set yang lebih standard. Jadi dengan ini tidaklah mereka 
menggunakan set yang sangat tidak tepat dan mungkin misleading. Jadi saya kira dan saya 
harap usaha-usaha seperti ini adalah untuk memastikan supaya tidak ada lagi sekolah yang 
perlu ditutup supaya tidak terganggu lagi pembelajaran anak-anak kita di sekolah. Sekian, 
terima kasih.  

Timbalan Yang di-Pertua [Datuk Dr. Haji Wan Junaidi Tuanku Jaafar]: Ya, 
Yang Berhormat Pendang, lepas itu saya bagi sikit sahaja ya. Yang Berhormat Pendang, 
lepas itu Yang Berhormat Arau dan Menteri menjawab.   

4.53 ptg.   

Dr. Haji Mohd. Hayati bin Othman [Pendang]: Terima kasih Tuan Yang di-
Pertua, terima kasih kepada Yang Berhormat Gopeng yang telah membawa usul ini dan 
juga kepada Tuan Yang di-Pertua yang telah meluluskan untuk dibincangkan pada petang 
ini.   

Saya cuma nak menyentuh sedikit tentang masalah mereka yang di kuarantin di 
rumah. Sebenarnya kepada mereka yang telah didapati ada contact dengan pesakit di 
mana kanak-kanak sekolah telah dinasihatkan oleh pihak Kementerian Kesihatan untuk 
berada di rumah ataupun dikuarantin di rumah. Ini masalahnya, kadang-kadang apabila ibu 
bapa berhadapan dengan masalah begini, mereka terpaksa mengawal anak-anak. Dan 
maklumlah kita semua tahu bahawasanya apabila anak-anak itu dalam usia remaja mereka 
berhak pergi bermain dan juga berkawan-kawan.   

Apakah tindakan kementerian terhadap kanak-kanak yang sebegini dan juga 
mungkin mereka akan terkena dengan kawan-kawan mereka yang lain, yang sebelum ini 
tidak mempunyai masalah berhubungan dengan contact di sekolah. Ini masalah pertama 
yang saya rasa perlu diberi perhatian oleh pihak kementerian.   

Kedua tentang rawatan, apakah mereka yang telah terkena contact dengan 
pesakit H1N1 Influenza A ini diberi rawatan yang sempurna, kerana kita dapati di dalam apa 
yang dijelaskan oleh WHO, ia tidak mempunyai rawatan khusus, ia hanya symptomatic  
treatment yakni untuk demam, selesema dan juga kalau kekurangan air ataupun ada 
dehydration barulah perkara-perkara yang seterusnya dilakukan. Begitu juga kepada 
mereka yang telah terkena dengan masalah-masalah asma misalnya, memerlukan rawatan 
untuk masalah paru-paru. Ataupun mereka yang terlibat dengan masalah pneumonia 
ataupun jangkitan di paru-paru. Ini merupakan rawatan yang khusus terhadap pesakit-
pesakit mereka. Apakah screening terhadap H1N1 ini dilakukan juga kepada mereka yang 
dimasukkan ke wad disebabkan oleh masalah yang saya sebut iaitu asma dan juga  
pneumonia tadi.  



79. Dr. Lo' Lo' Mohamad Ghazali [Titiwangsa]: Terima kasih Tuan Yang di-Pertua. Saya mengambil kesempatan ini untuk berucap sedikit. Di awal-awal ini saya mengambil kesempatan untuk mengucapkan syabas, terima kasih dan tahniah kepada Menteri dan seluruh kakitangan perubatan dan kesihatan yang telah bertungkus-lumus untuk menghadapi wabak ini. Saya juga ingin bertanya kepada Yang Berhormat Menteri, adakah satu usaha yang bersungguh-sungguh dibuat untuk mencegah wabak ini dari terus merebak terutama di sekolah-sekolah, sebab sekarang ini beberapa sekolah telah ditutup. Apa yang saya dapat maklum balas, salah satu usaha untuk mencegahnya adalah kebersihan terutama kebersihan tangan dan sebagainya. Akan tetapi sebahagian daripada sekolah ini menghadapi masalah dari segi kekurangan air, kalau misalnya setiap kali anak-anak murid hendak pergi ke bilik air, timbul beberapa masalah logistik. Jadi, apakah boleh kita mencadangkan di sini supaya disediakan, Kementerian Kesihatan dan juga Kementerian Pelajaran dengan kos yang mungkin boleh diadakan bersama menyampaikan ataupun membekalkan hand sanitization unit kepada sekolah- sekolah terutama kepada sekolah-sekolah yang mungkin lebih besar, ada kemungkinan besar terdedah kepada wabak ini. Kemudian, begitu juga diberikan seperti kata Yang Berhormat Kuala Krai tadi, diberikan termometer set yang lebih standard. Jadi dengan ini tidaklah mereka menggunakan set yang sangat tidak tepat dan mungkin misleading. Jadi saya kira dan saya harap usaha-usaha seperti ini adalah untuk memastikan supaya tidak ada lagi sekolah yang perlu ditutup supaya tidak terganggu lagi pembelajaran anak-anak kita di sekolah. Sekian, terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Ya, Yang Berhormat Pendang, lepas itu saya bagi sikit sahaja ya. Yang Berhormat Pendang, lepas itu Yang Berhormat Arau dan Menteri menjawab. 4.53 ptg. Dr. Haji Mohd. Hayati bin Othman [Pendang]: Terima kasih Tuan Yang di- Pertua, terima kasih kepada Yang Berhormat Gopeng yang telah membawa usul ini dan juga kepada Tuan Yang di-Pertua yang telah meluluskan untuk dibincangkan pada petang ini. Saya cuma nak menyentuh sedikit tentang masalah mereka yang di kuarantin di rumah. Sebenarnya kepada mereka yang telah didapati ada contact dengan pesakit di mana kanak-kanak sekolah telah dinasihatkan oleh pihak Kementerian Kesihatan untuk berada di rumah ataupun dikuarantin di rumah. Ini masalahnya, kadang-kadang apabila ibu bapa berhadapan dengan masalah begini, mereka terpaksa mengawal anak-anak. Dan maklumlah kita semua tahu bahawasanya apabila anak-anak itu dalam usia remaja mereka berhak pergi bermain dan juga berkawan-kawan. Apakah tindakan kementerian terhadap kanak-kanak yang sebegini dan juga mungkin mereka akan terkena dengan kawan-kawan mereka yang lain, yang sebelum ini tidak mempunyai masalah berhubungan dengan contact di sekolah. Ini masalah pertama yang saya rasa perlu diberi perhatian oleh pihak kementerian. Kedua tentang rawatan, apakah mereka yang telah terkena contact dengan pesakit H1N1 Influenza A ini diberi rawatan yang sempurna, kerana kita dapati di dalam apa yang dijelaskan oleh WHO, ia tidak mempunyai rawatan khusus, ia hanya symptomatic treatment yakni untuk demam, selesema dan juga kalau kekurangan air ataupun ada dehydration barulah perkara-perkara yang seterusnya dilakukan. Begitu juga kepada mereka yang telah terkena dengan masalah-masalah asma misalnya, memerlukan rawatan untuk masalah paru-paru. Ataupun mereka yang terlibat dengan masalah pneumonia ataupun jangkitan di paru-paru. Ini merupakan rawatan yang khusus terhadap pesakit- pesakit mereka. Apakah screening terhadap H1N1 ini dilakukan juga kepada mereka yang dimasukkan ke wad disebabkan oleh masalah yang saya sebut iaitu asma dan juga pneumonia tadi.